armvectores/hy_wikipedia_2023 huggingface dataset:
Կատալին Մակրայ

Կատալին Մակրայ (ապրիլի 5, 1945(1945-04-05), Vasvár, Վաս, Հունգարիա), հունգարացի մարմնամարզիկ։ 


== Կենսագրություն ==
Տոկիոյում տեղի ունեցած 1964 թվականի ամառային օլիմպիական խաղերի և Մեխիկոյում տեղի ունեցած 1968 թվականի ամառային օլիմպիական խաղերի ժամանակ ներկայացրել է Հունգարիայի ժողովրդական հանրապետությունը։ Այդ խաղերում նրա թիմը զբաղեցրել է 5-րդ տեղը, իսկ անհատական ​​բազմամարտում նա զբաղեցրել է 18-րդ և 3-րդ տեղերը՝ հասնելով եզրափակիչ։
1968 թվականին Մեխիկոյում կայացած Օլիմպիական խաղերում նա իր թիմի հետ զբաղեցրել է 5-րդ տեղը, իսկ ​​անհատական ​​բազմամարտում դարձել է 26-րդը։
1963 թվականին դարձել է Ունիվերսիադայի կրկնակի չեմպիոն անհատական ​​բազմամարտում (ոսկին կիսել է Լարիսա Լատինինայի հետ)։ 1965 թվականին դարձել է Ունիվերսիադայի չեմպիոն (թիմային կազմում) և բրոնզե մեդալակիր (անհատական ​​բազմամարտում)։


== Ընտանիք ==
Մակրայը Հունգարիայի նախկին նախագահ Պալ Շմիտի կինն է։ Ամուսնու նախագահության տարիներին՝ 2010-2012 թվականներին, եղել է Հունգարիայի առաջին տիկին՝ Սանդոր պալատում։


== Ծանոթագրություններ ==


== Արտաքին հղումներ ==
Каталин Макраи-Шмитт – օլիմպիական վիճակագրությունը Sports-Reference.com կայքում (անգլ.)
Չերկուտինո

Չերկուտինո (ռուս.՝ Черкутино), գյուղ Ռուսաստանի Վլադիմիրի մարզի Սոբինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժովտնևոե (գյուղ, Դոմանյովկայի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Նիկոլաևի մարզի Դոմանյովկայի շրջանում։ Բնակավայրը նախկինում նաև անվանվել է Ցվետանովիչևա։ Հիմնադրվել է 1890 թվականին։
2001 թվականի տվյալներով Ժովտնևոե գյուղում բնակվում էր 774 մարդ։ Բնակավայրը զբաղեցնում է 1489 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դենտինիո

Դենտինիո (պորտ.՝ Dentinho, իրական անունն է Բրունո Ֆերեյրա Բոնֆիմ (պորտ.՝ Bruno Ferreira Bonfim), 19 հունվարի, 1989, Սան Պաուլու, Բրազիլիա), բրազիլացի ֆուտբոլիստ, Դոնեցկի «Շախտյորի» հարձակվող։ Խաղացել է Բրազիլիայի ֆուտբոլի երիտասարդական հավաքականում։


== Կարիերա ==


=== Ակումբային ===
«Կորինտիանսում» դեբյուտը կայացել է 2007 թվականին՝ «Պալմեյրասի» դեմ խաղում։ Թիմում առաջին գոլը խփել է Լիգա Պալուսիտայի շրջանակներում՝ «Ֆլումինենսեի» դեմ խաղում։ 2008 թվականին դարձավ թիմի առաջատարներից մեկը և օգնեց «Կորինտիանսին» վերադառնալ Սերիա Ա։ 2008 թվականին հայտնվեց տեղեկություն, որ Դենտինիոյով հետաքրքրվում են այնպիսի ակումբներ, ինչպես օրինակ «Արսենալը», «Բարսելոնան» և «Ռեալ Մադրիդը», հետո նաև «Բենֆիկան», «Վալենսիան», «Ջենոան», «Ինտերը», «Լիոնը», «Նապոլին», «Ռոման», «Ֆեներբահչեն», «Յուվենտուսը», «Զենիթը» և ԲԿՄԱն։
2010 թվականի մարտի 10-ին «Լիբերտադորեսի գավաթում» բացեց գոլերի հաշիվը, գոլ խփելով Կոլումբիական «Ինդեպենդիենտե Մեդելին» ակումբի դարպասը։ «Կորինտիանսում» սկսել է խաղալ 31 համարով, իսկ հետո 11։
Պայմանագիրը ակումբի հետ կնքվել էր մինչը 2013 թվականը։
2011 թվականի մայիսի 18-ին «Կորինտիանսի» պաշտոնական կայքում հայտնվեց տեղեկություն, որ Դենտինիոն տեղափոխվում է «Դոնեցկի Շախտյոր»։
«Կորինտիանսում» խաղալու ժամանակ (2007-2011 թվականներ) անցկացրել է 187 խաղ և խփել 55 գոլ։
2011 թվականի մայիսի 20-ին «Շախտյորի» պաշտոնական կայքը հաստատեց Դենտինիոյի տրանսֆերը։ Պայմանագիր կնքվել էր 5 տարով, գինը կազմել էր 7,5 միլիոն եվրո։ Դոնեցկում Դենտինիոն անցավ բուժզննում և կնքեց պայմանագիր, բայց «Շախտյորում» նա կխաղար այդ թվականի ամռանից, իսկ մինչ այդ նա հանդես կգա «Կորինտիանսում»։
«Շախտյորի» կազմում, Ուկրաինայի Պրեմիեր Լիգայի շրջանակներում, դեբյուտը կայացել է 2011 թվականի հուլիսի 10-ին, 2011-12 մրցաշրջանի առաջին տուրում, Դոնբաս Արենայում, Կիևի «Օբոլոնի» դեմ խաղում (4-0)։ Այդ խաղում 57-րդ րոպեին Տեյշեյրայի փոխարեն մտնելով խաղադաշտ, 6 րոպե անց Իգոր Բերեզովսկու դարպասին գոլ խփեց։
2013 թվականի հունվարի 24-ին «Բեշիկթաշը» վարձակալեց նրան.


=== Հավաքականում ===
Բրազիլիայի երիտասարդական հավաքականում 2009 թվականին նա հաղթեց Հարավային Ամերիկայի երիտասարդական առաջնությունը։ Մրցաշարում անցկացրած վեց խաղերի ընթացքում խփեց ընդամենը մեկ գոլ՝ Չիլիի դարպասին (1-2)։
Դենտինիոն համարվում է Բրազիլիայի ազգային հավաքական հայտնվողների թեկնածուներից մեկը։


== Ձեռքբերումներ ==
Բրազիլիայի Սերիա B-ի հաղթող։ 2008
Լիգա Պալուսիտայի հաղթող։ 2009
Բրազիլիայի գավաթի հաղթող։ 2009
Հարավային Ամերիկայի երիտասարդական առաջնություն։ 2009
Ուկրաինայի չեմպիոն։ 2011-12
Ուկրաինայի գավաթի հաղթող։ 2011-12


== Հետաքրքիր փաստեր ==
Լեգենդար բրազիլացի ֆուտբոլիստ Պելեն գովել է Դենտինիոյին և ասել, որ ճիշտ ղեկավարությամբ նա կդառնա լավագույնն աշխարհում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը «Բեշիկթաշի» կայքում
Խակ

Անվան այլ կիրառումների համար տե՛ս՝ Խակ (այլ կիրառումներ)Խակ (վրաց.` ხაკი), Խեկ, Խյակ, հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 6 կմ հարավ-արևմուտք։ Գտնվում է ծովի մակարդակից 1400 մ բարձրության վրա։ 


== Բնակչությունը ==
Համաձայն 2014 թվականի տվյալների, գյուղն ուներ 70 բնակիչ, հիմնականում հայեր։

Բնակիչներն հիմնականում զբաղվում են ցորենի և կարտոֆիլի մշակությամբ, այգեգործությամբ և անասնապահությամբ։ 1947 թվականից գյուղում գործում է տարրական դպրոց։ 


== Պատմություն ==
Գյուղի բնակիչների նախնիները եկել են Էրզրումի նահանգից` 1830 թվականին։ Հայրենական պատերազմին գյուղից մասնակցել է 15 հոգի, որից 6-ը զոհվել են։


== Ծանոթագրություններ ==
Անտոնիո Ադան

Անտոնիո Ադան Գառիդո (իսպ.՝ Antonio Adán Garrido, մայիսի 13, 1987(1987-05-13)[…], Մադրիդ, Իսպանիա), իսպանացի ֆուտբոլիստ՝ «Ատլետիկո Մադրիդ» ակումբի դարպասապահ։


== Ակումբային կարիերա ==


=== Ռեալ Մադրիդ ===
Ադանը եղել է Ռեալի սան և սկսել է իր կարիերան «Ռեալ Մադրիդի» երրորդ ակումբից 2005 թվականին։ 2006 թվականում Ադանը հիմնական կազմի հետ մեկնել է ԱՄՆ մրցումների։
2009 թվականին Խորդի Կոդանայի հեռացման պատճառով հրավիրվեց առաջին ակումբ։
Առաջին հանդիպումը անցկացրել է 2010 թվականին «Օսերի» հետ ընկերական խաղում փոխարինեց Եժի Դուդեկին։ Իսպանիայի առաջնությունում առաջին պաշտոնական հանդիպումը անցկացրել է 2011 թվականին «Էսպանյոլի» դեմ հանդիպման ժամանակ փոխարինելով Իկեր Կասիլյասին։ Այդ հանդիպման ժամանակ նա դարպասը անառիկ պահեց և հաջորդ տուրում ընդգրկվեց մեկնարկային կազմ և խաղաց ամբողջ խաղը։
2012 թվականի մայիսի 5 -ին, առաջնության 37-րդ տուրում դուրս եկավ մեկնարկային կազմ և խաղաց մինչև վերջ։ Նա այդ խաղում բաց թողեց ընդամենը մեկ գնդակ։ Այդ խաղում Մադրիդի «Ռեալը» պարտվում էր 0։1, բայց կարողացավ հավասարեցնել և նույնիսկ հաղթանակ տոնել 2։1 հաշվով։ Հունիսին նա մերժեց Ռեալի առաջարկը պայմանագիրը երկարաձգելու առաջարկը։


=== Կալյարի ===
2013 թվականի ամռանը Ադանը Մադրիդի «Ռեալից» տեղափոխվեց իտալական «Կալյարի», որի կազմում խաղաց ընդամենը 2 պաշտոնական հանդիպում։ 2013 թվականի ձմռանը Ադանը խզում է պայմանագիրը ակումբի հետ երկկողմանի համաձայնությամբ ։


=== Ռեալ Բետիս ===
2014 թվականի ձմռանը, որպես ազատ խաղացող տեղափոխվեց «Ռեալ Բետիս»։


== Միջազգային կարիերա ==
Ադանը համարվում է Եվրոպայի չեմպիոն պատանեկան ակումբների առաջնությունում։


== Հետաքրքիր փաստեր ==
Ադանը պաշտում է Բույնո Ֆրանսիսկոն (Իսպանիայի հավաքականի նախկին դարպասապահ)։
Նա միշտ մտնում էր խաղադաշտ ձախ ոտքով։


== Ծանոթագրություններ ==
Զիվերտ (չափման միավոր)

Զիվերտ (նշանակումը՝ Զվ, Sv), Միավորների միջազգային համակարգի արդյունավետ և համարժեք իոնացնող ճառագայթման չափաբաժնի չափման միավոր (օգտագործվում է 1979 թվականից)։


== Ծանոթագրություններ ==


== Արտաքին հղումներ ==
Երևակայական թել

«Երևակայական թել» (անգլ.՝ Phantom Thread), ամերիկյան դրամատիկ ֆիլմ՝ նկարահանված ռեժիսոր Փոլ Թոմաս Անդերսոնի կողմից։ Գլխավոր դերերը կատարում են Դանիել Դեյ-Լուիսը, Լեսլի Մենվիլն ու Վիկի Կրիպսը։
Ֆիլմի համաշխարհային պրեմիերան կայացել է 2017 թվականի դեկտեմբերի 25-ին։


== Սյուժե ==
Ֆիլմի գործողությունները ծավալվում են 1950-ական թվականների հետպատերազմյան Լոնդոնում։ Ճանաչված մոդելյեր Ռեյնոլդս Վուդկոկի և նրա քրոջ՝ Սիրիլի շուրջն է կենտրոնացած բրիտանական նորաձևության արտադրությունը։ Նրանց հագուստներն են կրում բոլորը՝ թագավորական ընտանիքի անդամները, կինոաստղերը, ազդեցիկ ընտանիքները ժառանգները, հասարակության բոլոր շերտերը՝ ծեր ու երիտասարդ, օգտվում են Վուդկոկի տան ծառայություններից, որը հիանալի ոճի երաշխիքն է։ Կանայք փոխարինում են մեկը մյուսին Վուդկոկի կյանքում՝ դառնալով ոգեշնչման աղբյուր և զրուցակից երդվյալ ամուրիի կյանքում, քանի դեռ նա չէր հանդիպել երիտասարդ, ուժեղ կամքի ու ոգու տեր մի աղջկա՝ Ալմային, որը շուտով իր հիմնական տեղն է զբաղեցնում նրա կյանքում որպես մուսա և սիրուհի։
Աղջկա հանդեպ տածած զգացմունքները երջանկություն են բերում մոդելյերին, որը շուտով մթագնում է այն գաղափարի գիտակցումից, որ նրա հանդեպ սերը խախտել է իր կյանքի այն ինքնավերահսկողությունը, որն ինքն այնքան խնամքով պլանավորել էր։


== Դերերում ==
Դանիել Դեյ-Լուիս — Ռեյնոլդս Ջերեմայա Վուդկոկ
Լեսլի Մենվիլ — Սիրիլ Վուդկոկ
Վիկի Կրիպս — Ալմա
Ջինա Մաքի — կոմսուհի Հենրիետա Հարդինգ
Հարիետ Սենսոմ Հարիս — Բարբարա Ռոուզ
Ֆիլիպ Ֆրենկս — Փիթեր Մարտին
Ռիչարդ Գրեհեմ — Ջորջ Ռայլի


== Արտադրություն ==
Ֆիլմի հիմնական նկարահանումներն սկսվել են 2017 թվականի հունվարին Անգլիայում։


== Ծանոթագրություններ ==


== Արտաքին հղումներ ==
«Երևակայական թել»(անգլ.) ֆիլմը Internet Movie Database կայքում
Phantom Thread on Rotten Tomatoes
Կատամարան

Կատամարան (թամիլերեն கட்டு மரம் կատտումառամ, բառացիորեն - կապված գերաններ)

Լաստ Հնդկական օվկիանոսի ասիական ափեզրում ապրող ազգերի մոտ։
Երկու իրան ունեցող նավ։ Նավի իրանները միանում են իրար վերևից կամուրջով (ֆերմային կամ տախտակամածային տիպի)։
Կատամարանի տեսակը, երբ կա կողքից կախված հավասարկշռող լողան, կոչվում է պրոա։


== Պատկերասրահ ==

		
		
		
		
		


== Տես նաև ==
Տրիմարան
SWATH


== Ծանոթագրություններ ==
Շարիս Ջեքսոն

Շարիս «Շար» Ջեկսոն (անգլ.՝ Sharisse «Shar» Jackson, օգոստոսի 31, 1976(1976-08-31), Բոստոն, ԱՄՆ), ամերիկացի դերասանուհի, կինոռեժիսոր, երգչուհի և ռեփեր։


== Կենսագրություն ==


=== Վաղ տարիներ և կարիերա ===
Շարիս «Շար» Ջեկսոնը ծնվել է 1976 թվականի օգոստոսի 31-ին՝ ԱՄՆ Մասաչուսեթս նահանգի Բոստոն քաղաքում։
Շարը սկսել էր նկարահանվել ֆիլմերում 1993 թվականից։ Նաև կինոռեժիսոր է, երգչուհի և ռեփեր։


=== Անձնական կյանք ===
1990 թվականից Շարը գտնվում էր քաղաքացիական ամուսնության մեջ։ Այդ հարաբերությունների ընթացքում Ջեկսոնը ունեցել է 2 երեխա։ Նրանք են որդի Դոննին (ծնվ. 1993 հոկտեմբեր) և դուստր Կեսսին (ծնվ. 1995 հունիս)։
1999-2004 թվականներին Ջեկսոնը հանդիպում էր երգիչ Քևին Ֆեդերլայնի հետ (ծնվ. 1978)։ Ֆեդերլայնից նա ունեցավ ևս 2 երեխա։ Նրանք են Կորրի Մեդիսսոն Ֆեդերլայնը և Քեյլեբ Մայքլ Ջեքսոն-Ֆեդերլայնը։


== Ծանոթագրություններ ==
Մինաս Լազարյան

Մինաս Աղազարի Լազարյան (1737, Նոր Ջուղա, մարզ 5, Սպահան, Իրան - հոկտեմբերի 18, 1809(1809-10-18), Մոսկվա, Ռուսական կայսրություն), հայ հասարակական գործիչ է, ռուսական արքունիքի խորհրդական, հայոց կաթողիկոս Դանիել Ա Սուրմառեցու հավատարմատարը ռուսական արքունիքում։ Հայ ազնվական Լազարյանների տոհմից է՝ Աղազար Նազարեթի Լազարյանի որդին։ Եռանդուն զբաղվել է Հայաստանի ազատագրման հարցերով։ Հայ եկեղեցու կառավարման բարեփոխման նպատակով մշակել է սյունհոդոսի կանոնադրությունը, որը 1808 թվականին վավերացվել է կաթողիկոսը։ Դրա հիման վրա հետագայում ստեղծվել է Սյունհոդոս կամ Բարձրագույն խորհուրդը։
Մասպուժոլս

Մասպուժոլս (կատ.՝ Maspujols), բնակավայր և մունիցիպալիտետ Իսպանիայում՝ Տարագոնայի ենթարկման տակ՝ Կատալոնիա համայնքի տարածքում։ Մունիցիպալիտետը գտնվում է Ռիբերա Բաշ-Կամպ շրջանում։ Տարածքը կազմում է 3,66 կմ2։ Բնակչությունը 2010 թվականի տվյալներով կազմել է 710 մարդ։


== Արտաքին հղումներ ==
Պաշտոնական կայքը
Información general Archived 2007-07-03 at the Wayback Machine.
Տորեց (գյուղ, Սլավյանսկի շրջան)

Տորեց (ուկրաիներեն՝ Торець), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Տորեց գյուղում բնակվում էր 209 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բժշկական ապահովագրություն

Բժշկական ապահովագրություն (այլ կերպ՝ առողջության ապահովագրություն), կյանքի (երկարաժամկետ) և ոչ կյանքի (ընդհանուր) ապահովագրության տեսակ, նախատեսված ապահովագրված անձանց բժշկական ծառայությունների մատուցման ֆինանսավորման համար։
Կյանքի ապահովագրության գծով բժշկական ապահովագրության իրականացումն այլ կերպ կոչվում է նաև անընդհատ բժշկական ապահովագրություն, որը տրամադրվում է ավելի մեծ ծավալի ապահովագրական ծածկույթ։
Բժշկական ապահովագրությունն իրականացվում է ինչպես կորպորատիվ, այնպես էլ անհատական սկզբունքով։ Կորպորատիվ բժշկական ապահովագրության դեպքում ապահովադրի դեպքում հանդես են գալիս այն ձեռնարկությունները, որոնք ապահովագրական ընկերության հետ պայմանագիր են կնքում իրենց աշխատակիցների, ինչպես նաև այլ անձանց (աշխատողների ընտանիքների անդամների, թոշակառուների) օգտին։ Անհատական ապահովագրության դեպքում, որպես կանոն, ապահովադիր են հանդիսանում այն քաղաքացիները, ովքեր սեփական միջոցների հաշվին պայմանագիր են կնքում ապահովագրական ընկերության հետ իրենց և/կամ այլ անձանց (հարազատների) համար։ Պայմանագրեր չեն կնքվում այն անձանց հետ, ովքեր հանդիսանում են 1-ին կամ 2-րդ կարգի հաշմանդամներ կամ հոսպիտալացված են։
Հայաստանի Հանրապետությունում բժշկական ապահովագրության ներդրումն ուղղված է բժշկական օգնության որակի և մատչելիության բարձրացմանը։
Բժշկական  ապահովագրությունը`

Ձևավորում է բժշկական ծախսերը ապահովող կայուն և թափանցիկ ֆոնդ,
Տնտեսում է բժշկական ծախսերի կառավարման հետ կապված ռեսուրսները,
Ապահովում է աշխատողների սոցիալական կարիքների բավարարումը,
Նպաստում է աշխատանքի արդյունավետության և աշխատողների շահագրգռվածության բարձրացմանը։Ինչ՞ խնդիրներ կլուծի բժշկական ապահովագրությունը՝

Որակյալ բժշկական օգնություն ստանալու վստահության բացակայության խնդիրը՝ հատկապես հրատապ դեպքերում,
Անհրաժեշտ ծառայությունների որակի և ծավալի կառավարման անհնարինության խնդիրը,
Բժշկական ծառայությունների սրընթաց գնաճի խնդիրը, որը ոչ մի կերպ չի համապատասխանում եկամուտների աճին,
Անձի վաղվա օրվա նկատմամբ անհանգստությունները՝ ապահովելով առավելագույն վստահություն և հնարավորություն պահպանելու սեփական անկախությունն ու կյանքի որակը։


== Գրականություն ==
Կիրակոսյան, Կարեն (2011). «Ապահովագրական գործ», Երևան, «Կռունկ», ISBN 978-9939-9008-7-2


== Արտաքին հղումներ ==
Բժշկական ապահովագրություն Archived 2014-02-14 at the Wayback Machine.
Սվետլանա Բոյկովիչ

Սվետլանա «Ցեցա» Բոյկովիչ (սերբ.՝ Светлана „Цеца“ Бојковић, դեկտեմբերի 14, 1947(1947-12-14), Զեմուն, Democratic Federal Yugoslavia), սերբ դերասանուհի։ Հայտնի է ճանաչված հեռուստասերիալներում գլխավոր դերերով և թատերական գործունեությամբ։


== Կենսագրություն ==
Ծնվել է Զեմունում, հայրը՝ Ցվետկոն, Կումանովո քաղաքից էր, սպա, ռազմական տեղանքագիր, իսկ հետո՝ գնդապետ, մայրը՝ Վերան, ծնվել էր Իլիչում, տնային տնտեսուհի էր։ Սվետլանան մեծացել է Բելգրադի կենտրոնում՝ Վրաչարում։
Հանդես է եկել սիրողական «ԴԱԴՈՎ», Բելգրադի դրամատիկական, Հարվսլավիայի դրամատիկական, Բելգրադի Ազգային, «Արհեստանոց 212», Սերբական ազգային, Պանչևոյի քաղաքային, Գարդոշ Զեմունի, «Կուլտ», «Պուժ», «Մոդեռնա գարաժա», Բուդվայի քաղաքային, Սերբական Հանրապետության Ազգային և բազմազան տարբեր թատրոններում։
2005 թվականին ստացել է «Դոբրիչին պրստեն» (թատերական ձեռքբերումների համար Սերբիայի բարձրագույն մրցանակը), իսկ 2001 թվականին՝ «Վելիկա Ժանկա» մրցանակները։
2001 թվականից Բելգրադի Դրամատիկ արվեստի ֆակուլտետի պրոֆեսոր է։
Դերասան Միլոշ Ժուտիչի և ռեժիսոր Լյուբոմիր Դրաշկիչի այրին է։ Դուստրը դերասանուհի Կատարինա Ժուտիչն է։


== Ընտրյալ ֆիլմագրություն ==
1972 - «Չուչուկ Ստանա» / Չուչուկ Ստանա - Չուչուկ Ստանա
1977 - «Շունը, որը սիրում էր գնացքներ» / Пас који је волео возове - Միկա
1978 - «Ձախողման սահմանին» / Повратак отписаних - ՍտանաԸնտրյալ հեռուստասերիալներ.

1987-1991 - «Լավագույն կյանք» / Бољи живот - Էմիլիա Պոպադիչ
1993-1996 - «Երջանիկ մարդիկ» / Срећни људи - Անտոնիա Միլորադովիչ
1998-2001 - «Տոհմական բարօրություն» / Породично благо - Վալերիա Գավրիչովիչ
2006-2008 - «Սպիտակ նավ» / Бела лађа - Յասմինա Պանտելիչ
2007-2008 - «Լորենու փողոց» / Улица липа - Դուդա


== Ծանոթագրություններ ==


== Արտաքին հղումներ ==
Svetlana Bojković Internet Movie Database կայքում
Սվետլանա Բոյկովիչ. ֆիլմագրություն
Հարցազրույց Սվետլանա Բոյկովիչի հետ («Պոլիտիկա», 2011 թվական, փետրվարի 21)
Ցեցա Բոյկովիչը որպես դեսպանի կին („Večernje novosti“, 2012 թվական, հունվարի 18)
Ես երբեք չեմ թողնի դերասանությունը - հարցազրույց («Պոլիտիկա», 2012 թվական, փետրվարի 4)
Ես խաղացել եմ ողջ կյանքում (B92, 2012 թվական, դեկտեմբերի 30))
Տաֆունա

Տաֆունա, մեծ գյուղ է Տուտուիլա կղզու արևելյան ափին, Ամերիկյան Սամոայում։ Տեղակայված է Պագո Պագո միջազգային օդանավակայանից 1 մղոն դեպի հյուսիս, նույնքան էլ Նու՛ուուլի գյուղից։ Տաֆունան ամենամեծ բնակավայրն է Ամերիկյան Սամոայում՝ 9,756 մարդկանցով (2012 թ․)։ Տարածքը կազմում է 6․54 կմ², խտությունը 1500 մարդ 1 կմ-ի վրա։ Սուրբ ընտանիքի մայր տաճարը գտնվում է հենց այս գյուղում։ Մայր տաճարը եպիսկոպոսական նստավայրն է կաթոլիկ ուղղության։


== Ծանոթագրություններ ==
Կիռիկումյաե

Կիռիկումյաե (էստ․՝ Kirikumäe), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խանիկ (Խլաթի գավառ)

Անվան այլ կիրառումների համար տե՛ս՝ Խանիկ (այլ կիրառումներ)Խանիկ, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 20 կմ հյուսիս՝ Խլաթ-Մանազկերտ ճանապարհին, սարահարթի վրա։
1909 թվականին ուներ 5 տուն հայ և 35 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեքսանդր Անանչենկո

Ալեքսանդր Եվգենիի Անանչենկո (ուկրաիներեն՝ Олександр Євгенович Ананченко, փետրվարի 2, 1966(1966-02-02), Մակեևկա, Դոնեցկի մարզ, Ուկրաինական ԽՍՀ, ԽՍՀՄ), Դոնեցկի Ժողովրդական Հանրապետության պետական գործիչ, Դոնեցկի Ժողովրդական Հանրապետության վարչապետ, 2018 թվականի դեկտեմբերից։ 


== Կենսագրություն ==
Ծնվել է 1967 թվականի տվյալներով, Մակեևկայում, մյուսը 1966 թվականի տվյալներով, Դոնեցկի մարզի Սելիդովոյում։ Ես մեծացել եմ պապիկիս և տատիկիս կողմից։ 1983 թվականին ավարտել է սելիդի թիվ 2 դպրոցը՝ ոսկե մեդալով։ Ունի բարձրագույն կրթություն (Խարկովի իրավաբանական ինստիտուտ)։
1988 թվականի հունիսից մինչև 1996 թվականի հուլիսը Անանչենկոն աշխատել է ոստիկանությունում՝ ծառայելով մինչև ավագ լեյտենանտ, եղել է ներքին գործերի Սելիդյան հորոտդանի քրեական հետախուզության քննիչ, հերթապահ, ավագ օպերլիազոր։
Հեռանալով ոստիկանությունից՝ եղել է «մետալուրգիական ներդրումային ընկերություն» («ՄԻԿՈՄ») ՓԲԸ իրավաբանական ծառայության պետ, ռուս գործարար Միխայիլ ապրում էր, ծնվել է 1966 թվականին Սելիդովոյում։ Այնուհետև եղել է «հակաճգնաժամային կառավարման կենտրոնի» տնօրենը, Էդուարդ Պրուտնիկի «ինվեստիցիոն-փրոմիսլովիա միություն» ընկերության գլխավոր տնօրենի տեղակալ, խորհրդական Նիկոլայ Ազարովի և Յանուկովիչի 2002-2005 թվականներին, ինչպես նաև ծնունդով Սելիդովոյցի։
«Ուկրինպրո» ՓԲԸ-ի գլխավոր տնօրենի տեղակալ և իրեն հետ փոխկապակցված «ՍՏՍԿ» ՓԲԸ-ի դիտորդ խորհրդի անդամ։
Դոնեցկի Ժողովրդական Հանրապետության կազմավորումից հետո գլխավորել է ԴԺՀ-ի ղեկավար Զախարչենկոյի վարչակազմի արդյունաբերության զարգացման ռազմավարության վարչությունը։
Եղել է Կրիվցիում «Վտորշախտմեթ-1» ՓԲԸ մասնաճյուղի տնօրեն և «Վնեշտորգսերվիս» ՓԲԸ ղեկավարի խորհրդական ազդեցիկ ուկրաինացի գործարար Սերգեյ Կուրչենկոյին, ում կառավարման են հանձնվել ԴԺՀ-Ի արդյունաբերական ձեռնարկությունների մի մասը։
2018 թվականի սեպտեմբերի 7-ից՝ ԴԺՀ-ի կառավարության փոխվարչապետի պաշտոնակատար (ղեկավարել է վերլուծության և ռազմավարական զարգացման ֆունկցիոնալ բլոկը (դեպարտամենտ)։ 2018 թվականի հոկտեմբերի 18-ից մինչև դեկտեմբերի 1-ը՝ ԴԺՀ-ի նախարարների խորհրդի նախագահի պաշտոնակատար։
2018 թվականի դեկտեմբերի 1-ից՝ ԴԺՀ կառավարության նախագահ։


== Ծանոթագրություններ ==


== Արտաքին հղումներ ==
«Состав Правительства»։ Правительство ДНР (ռուսերեն)։ Արխիվացված է օրիգինալից 2020-05-30-ին։ Վերցված է 2019-12-28 
«Досье: Ананченко Александр Евгеньевич»։ DonetskSite (ռուսերեն)։ 2019-05-03։ Արխիվացված է օրիգինալից 2019-07-14-ին։ Վերցված է 2019-12-28
Ձայնի բարձրություն

Ձայնի բարձրություն, ձայնի ուժի, ինտենսիվության օբյեկտիվ ընկալում (ձայնային զգացողության բացարձակ մեծություն)։ Ձայնի բարձրությունը իր գործառույթով հիմնականում կախված է ձայնի ճնշումից (ձայնի ինտենսիվություն) և ձայնային տատանումների հաճախությունից։ Ձայնի բարձրության վրա ազդում է նաև սպեկտրալ բաղադրությունը, տեղակայումը, տեմբրը, ազդեցության տևողությունը և այլ գործոններ։
Ձայնի բացարձակ սանդղակի միավոր է համարվում սոնը։ 1 սոն համարվում է 1 Հց հաճախությամբ անընդհատ սինուսոիդային տոնը, որը ստեղծում է 2 ՄՊա ճնշում։
Ձայնի բարձրության մակարդակը հարաբերական մեծություն է, արտահայտվում է ֆոներով և թվապես հավասար է 1 կՀց հաճախությամբ սինուսոիդային ձայնի ստեղծած 1 դԲ ճնշման մակարդակին։ Աջից պատկերված է նույն ընտանիքին պատկանող, հավասար բարձրություն ունեցող ձայներին համապատասխանող կորեր, որոնք կոչվում են իզոֆոններ։

Օրինակ՝ եթե 100 Հց հաճախությամբ ձայնն ստեղծում է 60 դԲ ճնշում, ապա դրանցով տարված ուղիղները կհատվեն 50 ֆոն բարձրության ձայնի իզոֆոնի վրա։

0 ֆոնին համապատասխանող գրաֆիկը բնութագրում է տարբեր հաճախության ձայների համար նորմալ լսողության շեմը։ Գործնականում, հետաքրքրություն է ներկայացնում ոչ թե ձայնի բարձրությունը ֆոներով, այլ այն մեծությունը, որը ցույց է տալիս, թե մի ձայնը մյուսից քանի անգամ է բարձր։ Հետաքրքրություն է ներկայացնում  նաև ձայների գումարման երևույթը։ Եթե կան 2 անկախ ձայներ, ամեն մեկը 70 ֆոն, ապա դա չի նշանակում, որ դրանք գումարվելով՝ կստացվի 140 ֆոն ձայն
ՌԴ մշակված է աղյուսակ՝ հավասար բարձրության ստանդարտ ձայների համար։

Չափից բարձր ձայն է արձակում կենդանական աշխարհում կապույտ կետը 189 դԲ  և կաշալոտը 236 դԲ։


== Ծանոթագրություններ ==
Մղոն

Մղոն (լատ.՝ mille passuum` «հազար քայլ» բառից), երկարության միավոր։ Տարածված է միավորների ազգային ոչ մետրական համակարգերում և օգտագործվում է հիմնականում ծովային գործում։ Մղոնի մեծությունը, որ հավասար է միջօրեականի 1՛ աղեղի երկարությանը, տարբեր երկրներում տարբեր է՝ կախված տեղանքի աշխարհագրական լայնությունից և տատանվում է 0, 58 կմ-ից (Եգիպտոս) մինչև 11, 2 կմ (հին չեխական մղոն) սահմաններում։ Մեծ Բրիտանիայում ծովային մղոնը = 1, 853184 կմ, ցամաքային կանոնադրական մղոնը = 1, 609344 կմ (կիրառվում է նաև ԱՄՆ-ում)։
Աշխարհագրական մղոնը (գերմանական) հավասար է հասարակածի 1/15° = 7, 4204 կմ։ Հին հռոմեական մղոնը (միլիարիում)= 1, 481 կմ։ Հին և վաղ միջնադարյան հայկական, հռոմեական-փիլետերյան (փոքրասիական) և պարսկական մղոնը = 1, 598 կմ։ Ուշ միջնադարում հայ մատենագրության մեջ օգտագործված մղոնը 1, 852 կմ է։ Արաբական մղոնը = 1, 9176 կմ։ Հին ռուսական մղոնը = 7, 4676 կմ։ Աստվածաշնչում հիշատակվող մղոնը = 1479, 5 մ։
Բազմաթիվ երկրներում կիրառվում է միջազգային ծովային մղոնը, որն ըստ Միջազգային հիդրոգրաֆիական կոնֆերանսի (1929) որոշման, հավասար է 1, 852 կմ՝ միջօրեականի 1՛ աղեղի միջին երկարությանը։


== Գրականություն ==
Մանանդյան Հ., Կշիռները և չափերը հնագույն հայ աղբյուրներում, Ե., 1930։
Նույնի, Երատոսթենեսի ստադիոնը և պարսից ասպարեսը, Ե., 1934։
Культура раннефеодальной Армении, Е. 1980, էջ 326-355
Մայա Մյակիլա

Մայա Մյակիլա (շվեդերեն՝ Mia Mäkilä, մարտի 21, 1979(1979-03-21), Նորչյոպինգ, Էստերգյոտլանդ, Շվեդիա), շվեդ նկարչուհի, որը հայտնի է իր սահմռկեցուցիչ նկարներով։ Նա նաև «Շվեդիայի արվեստի հրեշներ» գեղարվեստական շարժման հիմնադիրն է։ Մայան իրեն անվանում է «սարսափների նկարիչ» կամ «փոփ-սյուրռեալիստ»։ Մայայի աշխատանքները ներկայացվել են Փարիզում, Համբուրգում, Ստոկհոլմում, Նորչյոպինգում, Կոպենհագենում։


== Կենսագրություն ==
Մայան ծնվել է Շվեդիայի Նորչյոպինգ քաղաքում 1979 թվականին։ Նկարել սովորել է ինքնուրույն։ Շիզոֆրենիկ է։ Ներկայումս բնակվում է Ստոկհոլմում։


== Նկարչական ոճ ==
Մայա Մյակիլան միջազգային գեղարվեստական հարթակում իր յուրահատուկ տեղն ունի։ Իր ստեղծագործություններում նա օգտագործում է մեդիա (թվային կոլաժներ), գեղանկարչություն, համակցված մեդիա և լուսանկարներ։
15 տարի օգտագործելով Photoshop ծրագրի թվային կոլաժները՝ Մայան մշակել է լուսանկարներով գեղանկարչության սեփական տեխնիկան։ Այս տեխնիկայի շրջանակներում նա թղթի կտորների և սոսնձի սովորական խառնուրդի փոխարեն օգտագործում է պատկերների, էկրանավորումների, թվային ներկերի հարյուրավոր շերտեր։ Մայայի աշխատանքային ոճը իր մեջ պարունակում է սարսափ և գրավչություն, մռայլություն և զվարճանք։ Աշխատանքի թեմաները մասամբ ֆեմինիստական ​​են կամ շոշափում են մարդկային հոգեկանը, հիմնական հույզերը։ Նրա ոճի վրա ազդում են աութսայդերային արվեստը, ժողովրդական արվեստը, սյուրռեալիստները, վերածննդի արվեստը, պրեռաֆայելիտները, ինչպես նաև ժամանակակից փոփ մշակույթը՝ Mash Pail Kids-ը, դիսնեյյան դասականները և վինտաժային նոստալգիան։ Լինելով կինոյի երկրպագու՝ նրա գեղարվեստական ​​տեսունակության վրա ազդել են կինոռեժիսորներ Դեյվիդ Լինչի, Ինգմար Բերգմանի և Ալֆրեդ Հիչքոքի վիզուալ աշխարհները։


== Ցուցահանդեսներ ==
2007` Don’t Wake Daddy II - Galerie Feinkunst Krüger, Համբուրգ, Գերմանիա
2010` Don’t Wake Daddy V - The Anniversary Show - Galerie Feinkunst Krüger, Համբուրգ, Գերմանիա
2010` «The Last Days Of My Demons» - Skomakargatan, Ստոկհոլմ, Շվեդիա
2011 - 2012` Art Show - Halle St Pierre Museum, Փարիզ, Ֆրանսիա


== Ծանոթագրություններ ==


== Արտաքին հղումներ ==
miamakila.com/
1950-51 NBA մրցաշրջան

1950-51 NBA մրցաշրջան, NBA-ի 5-րդ մրցաշրջանն է։ Մրցաշարը ավարտվեց Ռոչեսթեր Ռյալզի հաղթանակով ընդդեմ Նյու Յորք Նիքսի 7-0 ընդհանուր հաշվով։
Այս մրցաշրջանում, երբ որակազրկվել էին 6 թիմեր (Չիկագո Ստեգս, Սենթ Լուիս Բոմբերս, Ադերսոն Պեկերս, Շեբոյգան Ռեդ Սքինս, Ուոթերլոու Հոքս և Դենվեր Նեգգեթս), թիմերի քանակը նվազեց և հասավ 11-ի։ Դիվիզիոնների քանակը դարձավ 2։


== Արտաքին հղումներ ==
1950-51 NBA Season Summary Archived 2012-11-08 at the Wayback Machine.
Ռուս-հնդկական հարաբերություններ

Ռուս-հնդկական հարաբերություններ (ռուս.՝ Российско-индийские отношения, հինդի՝ भारत-रूस सम्बन्ध), դիվանագիտական հարաբերությունները Ռուսաստանի Դաշնության և Հնդկաստանի Հանրապետության միջև։


== Պատմություն ==
Դիվանագիտական հարաբերությունները հաստատվել են Խորհրդային Միության ժամանակաշրջանում՝ 1947 թվականի ապրիլին։ Կնքվել են համաձայնագրեր առևտրային, Հնդկաստանին տեխնիկական օգնություն ցույց տալու (1953), Բհիլայում մետալուրգիական գործարանի կառուցման (1955) վերաբերյալ։ Այնուհետև ստորագրվել են ԽՍՀՄ-ի և Հնդկաստանի նավահանգիստների միջև կանոնավոր նավարկության (1956), Հնդկաստանին երկարաժամկետ վարկ տրամադրելու (1957), օդային հաղորդակցության, Բոմբեյի տեխնոլոգիական ինստիտուտին սարքավորում նվիրաբերելու (1958), բժշկական արդյունաբերության պետական ձեռնարկությունների շինարարությանը աջակցելու (1959), մշակութային, գիտական և տեխնիկական համագործակցության (1960) են համաձայնագրեր։ 1960–1970-ական թվականները ստորագրվել են մի շարք համաձայնագրեր Բոկարոյի մետալուրգիական գործարանի շինարարության, տնտեսության, տեխնիկական, գիտական համագործակցության վերաբերյալ։ 1971 թվականի օգոստոսին 20 տարի ժամկետով կնքված «խաղաղության, բարեկամության և համագործակցության» պայմանագիրը դարձավ Ասիայում խաղաղության և կայունության խոշոր գործոններից։ Ստորագրվեցին նոր համաձայնագրեր տիեզերական հետազոտությունների ասպարեզում համագործակցության (1972), կիրառական գիտությունների և տեխնիկայի ասպարեզում համագործակցության (1972), տնտեսական և առևտրական հետագա համագործակցության, ռադիոյի և հեռուստատեսության ասպարեզում համագործակցության (1973), նավագնացությունը երկու երկրների միջև ընդլայնելու (1975) վերաբերյալ։ Կարևոր համաձայնագրեր էին համարվում 1979 թվականին կնքված տնտեսական, առևտրական և գիտատեխնիկական համագործակցության 10—15 տարվա ծրագիրը, 1981–1985 թվականի տնտեսական, տեխնիկական համագործակցության և առևտրական համաձայնագրերը (1980), 1981–1982 թվականի մշակութային, գիտական և կրթական փոխանակման ծրագիրը։
Մինա Կարլսոն-Բրեդբերգ

Վիլհելմինա Կարլսոն–Բրեդբերգ (հայտնի է որպես Մինա Կարլսոն-Բրեդբերգ, շվեդերեն՝ Mina Carlson-Bredberg, սեպտեմբերի 2, 1857(1857-09-02)[…], Ստոկհոլմ քաղաք, Over-Governors office, Շվեդիա - հունիսի 9, 1943(1943-06-09)[…], Engelbrekt church parish, Շվեդիա), շվեդ նկարիչ, նկարել է հիմնականում դիմանկարներ, բնապատկերներ և ժանրային տեսարաններ։


== Կենսագրություն ==
Վիլհելմինա Բրեդբերգը ծնվել է 1857 թվականին, Ստոկհոլմում։ Սերել է ապահովված և կրթված ընտանիքից։ Նրա հայրը պետական խորհրդական Հենրիկ Վիլհելմ Բրեդբերգն էր, իսկ քեռին՝ հրապարակախոս և քննադատ Լարս Յուհան Երտան։
Վիլհելմինայի առաջին ուսուցիչներն են եղել շվեդ նկարիչներ Քերստին Կարդոնը և Ամանդա Սիդվալը։ 1877 թվականին նկարիչն ամուսնացել է Վիլհելմ Սվալինի հետ։ Վաղ ամուսնությունը երկար ժամանակ ընդհատեց նրա արվեստով զբաղվելը և ամուսնալուծությունից միայն յոթ տարի անց նա կարողացավ մեկնել Փարիզ և շարունակել ուսումը Ժյուլիանի ակադեմիայում։ Ակադեմիայում նրա ուսուցիչներն էին Ժյուլ Լեֆևրը, Գուստավ Բուլանժեն և Թոնի Ռոբեր-Ֆլյորին։ Հետագայում նա սովորել է նաև Կարոլյուս-Դյուրանի մոտ։ Մինա Բրեդբերգը իր ստեղծագործությունները 1887 և 1890 թվականներին ցուցադրել է սալոնում, իսկ ինքնանկարը խրախուսական արձագանքներ ստացավ 1889 թվականի Համաշխարհային ցուցահանդեսում։ 1890 թվականին նկարիչը վերադառնում է Ստոկհոլմ և դասավանդում Էլիզաբեթ Քեյզերի արվեստի դպրոցում, որի հետ միասին սովորել էր Ժյուլիանի ակադեմիայում։ Նա մեկնում է նաև Անգլիա, որտեղ ծանոթանում է «Արվեստ և արհեստ» շարժման ներկայացուցիչ Լյուիս Ֆորման Դեյի հետ։ Հավանական է, որ անգլիական գեղանկարչությունը, մասնավորապես Ուիլյամ Թըրների և Ջեյմս Էբբոտ Մաք-Նեյլ Ուիսթլերի աշխատանքը, ազդել են այս շրջանի նրա աշխատանքի վրա։
1895 թվականին Մինա Բրեդբերգը կրկին ամուսնացել է Ջորջ Կարլսոնի հետ։ Այս ամուսնությունը տևել է մինչև վերջինիս մահը՝ 1920 թվական։ Մինա Բրեդբերգը մահացել 1943 թվականին, Ստոկհոլմում։
Մինա Կարլսոն–Բրեդբերգի աշխատանքները գտնվում են Շվեդիայի ազգային թանգարանում, Վալդեմարսուդեում, Գյոտեբորգի գեղարվեստի թանգարանում։


== Պատկերասրահ ==

		
		


=== Մինայի դիմանկարները ===

		
		


== Ծանոթագրություններ ==


== Գրականություն ==
Gabriel P. Weisberg, Jane R. Becker Overcoming All Obstacles: The Women of the Académie Julian. — Rutgers University Press, 1999. — 146 p.


== Արտաքին հղումներ ==
«W (Mina) Carlson (f. Bredberg)»։ Svenskt biografiskt lexikon (շվեդերեն) 
«Women Artists in Paris»։ Clark Art (անգլերեն) (չաշխատող հղում)
Ժագուարանի գավառ

Ժագուարանի գավառ (պորտ.՝  Microrregião de Jaguarão) գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հարավարևելյան մարզը։ Բնակչությունը կազմում է 942 938 մարդ, ըստ 2005 թվականի տվյալների։ Տարածքը կազմում է 42 539,655 կմ2։ Բնակչության խտությունը՝ 22,2 մարդ/կմ²։


== Վիճակագրություն ==
Համախառն ներքին արտադրանքը կազմել է 8 992 761 119,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 715,65 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,783


== Գավառի կազմ ==
Գավառի կազմի մեջ են մտնում հետևյալ համայնքները.

Սերաս դի Սուդեստի
Ժագուարան
Պելոտաս
Լիտորալ Լագունար
Սինոպե (արբանյակ)

Սինոպե (հուն․՝ Σινώπη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Լիկի աստղադիտարանում Սեթ Նիկոլսոնի կողմից, 1914 թվականին։ Անվանվել է  Հունական դիցաբանության կերպար Սինոպեի անունով։
Արբանյակը անունը ստացել է 1975 թվականին, մինչ այդ այն կոչվում էր Յուպիտեր IX: 1955-ց մինչ 1975-ը ընկած ժամանակահատվածում արբանյակը երբեմն անվանում էին «Հադես»։


== Ուղեծիր ==

Սինոպեն պտտվում է Յուպիտերի շուրջ  մեծ էքսցենտրիսիտետով և ուղեծրի թեքմամբ հակադարձ ուղեծրով։ Արբանյակի ուղեծրի էլեմենտները այս պահին գրանցված են 2000 թվականի հունվար ամսվա դրությամբ, սակայն դրանք անընդհատ փոփոխվում են կապված Արեգակի և մոլորակների ձգողական դաշտերի ազդեցությունների հետ։ Սինոպեն հատկացվում է Յուպիտերի արբանյակների Պասիֆեի խմբին։ Այնուամենայնիվ, նրա խմբի անդամներից տարբերվող միջին թեքվածության և գույնի պատճառով Սինոպեն կարող է լինել նաև անկախ մարմին, որի որսումը տեղի է ունեցել այլ պայմաններում, և կապված չէ խմբի մյուս անդամների ծագման պատճառի հետ։


== Ֆիզիկական հատկություններ ==
Սինոպեի տրամագիծը գնահատվում է 38 կմ (ենթադրելով, որ ալբեդոն 0,04 է)։ Արբանյակը կարմիր է, ի տարբերություն Պասիֆեի, որը գորշ է։
Սինոպեի ինֆրակարմիր սպեկտրը նման է D դասի աստերոիդներին, և տարբերվում է Պասիֆեից։ Այս տարբերությունները խոսում են այդ երկու մարմինների ծագման տարբեր աղբյուրների մասին։


== Տես նաև ==
Յուպիտերի արբանյակներ


== Ծանոթագրություններ ==
Ալադին (Մշո գավառ)

Անվան այլ կիրառումների համար տե՛ս՝ Ալադին (այլ կիրառումներ)Ալադին, գյուղ Արևմտյան Հայաստանում, Բիթլիսի վիլայեթի Մշո գավառում` Մուշ քաղաքից 18 կմ հյուսիս, Ավրան Մեծ գյուղի մոտ։


== Պատմություն ==
1914-1918 թվականներին թուրք ջարդարարների կողմից գյուղը ենթարկվել է ավերածության և կոտորածի։


== Բնակչություն ==
1880 թվականին ուներ 20 տուն` 150 հայ բնակչով, իսկ XX դարի սկզբին ուներ 12 տուն։


== Պատմամշակութային կառույցներ ==
Գյուղն ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ստրոբոսկոպիական էֆեկտ

Ստրոբոսկոպիական էֆեկտ (հունարեն՝ ότρόβος-պտտում, անկանոն շարժում և ότοπέω-դիտել), տեսողական խաբկանք, որն առաջանում է այն դեպքում, երբ որևէ առարկա կամ պատկեր դիտվում է ոչ թե անընդհատ, այլ ժամանակի առանձին, պարբերաբար միմյանց հաջորդող միջակայքերի ընթացքում (օրինակ, էկրանին պրոյեկտվող պատկերը օբտյուրատորով պարբերաբար ծածկելու կամ մութ սենյակում լույսի պարբերական բռնկումների դեպքում)։ Ստրոբոսկոպիկական էֆեկտը պայմանավորված է դիտորդի տեսողության իներցիայով, այսինքն՝ ընկալած դիտապատկերը որոշ (կարճ) ժամանակ գիտակցության մեջ պահելու հատկությամբ, երբ այդ պատկերն առաջացրած առարկան արդեն անհետացել է։ Եթե ընդհատուն դիտումների միջև ընկած ժամանակը փոքր է դիտապատկերի «մարման» ժամանակից, ապա առանձին դիտումների առաջացրած պատկերները ձուլվում են, և դիտումը սուբյեկտիվորեն ընկալվում է որպես անընդհատ։ Ստրոբոսկոպիկական էֆեկտը կարող է լինել երկու տեսակ․
1․ շարժման խաբկանք՝ առանձին պատկերների ընդհատուն դիտման դեպքում, եթե պատկերներից յուրաքանչյուրի վրա առարկաների դիրքերը որոշ չափով շեղված են նախորդ պատկերի համեմատությամբ։ Ստրոբոսկոպիկական էֆեկտի այս տեսակի վրա է հիմնված շարժման ընկալումը կինեմատոգրաֆում և հեռուստատեսության մեջ։
2․ Անշարժության (կամ դանդաղեցված շարժման) խաբկանք, որն առաջանում է, երբ շարժվող առարկան պարբերաբար (f1 հաճախականությամբ) գրավում է նախորդ դիրքը։ Ընդ որում լրիվ անշարժության խաբկանքի համար անհրաժեշտ է, որ դիտման պահերի f հաճախականությունը հավասար լինի f1-ին։ Ստրոբոսկոպիկական էֆեկտի իրականացման սարքերը կոչվում են ստրոբոսկոպներ։ Տես նաև Օպտիկական խաբկանք։
Կասյանովկա (այլ կիրառումներ)

Կասյանովկա, կարող է վերաբերել՝

Կասյանովկա - գյուղ, Ուկրաինայի Դոնեցկի մարզի Վոլոդարսկիում
Կասյանովկա - գյուղ, Ուկրաինայի Խարկովի մարզի Դվուրեչենսկի շրջանում
Կասյանովկա - գյուղ, Ուկրաինայի Խարկովի մարզի Սախնովշչինսկի շրջանում
Կասյանովկա - գյուղ, Ուկրաինայի Վիննիցայի մարզի Տոմաշպոլի շրջանում
Կասյանովկա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Կասյանովկա - գյուղ Ռուսաստանի Ռոստովի մարզի Չերտկովսկի շրջանում
Գրանդ Ֆորքս (Հյուսիսային Դակոտա)

Գրանդ Ֆորքս (անգլ.՝ Grand Forks), Հյուսիսային Դակոտա նահանգի՝ բնակչության թվով երրորդ քաղաքը։ Գրանդ Ֆորքս շրջանի վարչական կենտրոնը։ Ըստ 2009 թվականի տվյալների՝ բնակչությունը կազմում է 51216 մարդ։


== Պատմություն և աշխարհագրություն ==
Քաղաքը գտնվում է Ռեդ Ռիվեր գետի արևմտյան ափին, որը կոչվում է նաև Հյուսիսային Ռեդ Ռիվեր։ Հիմնադրվել է 1870 թվականի հունիսի 15-ին՝ շոգենավի ղեկավար Ալեքսանդր Գրիգսի կողմից։ Անվանումը ստացել է այն պատճառով, որ գտնվում է Ռեդ Ռիվեր գետի Ռեդ Լեյք Ռիվեր թափվելու տարածքում։ Քաղաքը լուրջ վնասներ է ստացել 1997 թվականի Ռեդ Ռիվեր գետի վարարումի պատճառով։
Քաղաքում է գտնվում Հյուսիսային Դակոտայի համալսարանը։ Գրանդ Ֆորքսը հայտնի է նաև նրանով, որ նրա շրջակայքում են գտնվում Գրանդ Ֆորքս միջազգային օդանավակայանը և Գրանդ Ֆորքս ավիաբազան։


== Կլիմա ==


== Բնակչություն ==


== Սպորտ ==
2016 թվականի ապրիլին քաղաքում կայացել է հոկեյի պատանեկան առաջնությունը։


== Ծանոթագրություններ ==


== Արտաքին հղումներ ==
Պաշտոնական կայքը
Սալվեզին

Սալվեզին (ֆր.՝ Salvezines), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 90 մարդ, բնակչության խտությունը` 4.48 մարդ/կմ²։ Բնակավայրը զբաղեցնում է 20.09 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 49 աշխատունակ (15-64 տարեկան)  բնակիչ, որոնցից ակտիվ էին 29-ը, իսկ ոչ ակտիվները` 20։ Ակտիվության ցուցանիշը կազմում է 59,2 %։ 29 աշխատունակ մարդկանցից աշխատել է 23 անձ (12 տղամարդ և 11 կին)։ Գործազուրկ են եղել 6 անձ (1 տղամարդ և 5 կին)։ 20 անաշխատունակներից 1-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Արևելյան ժողովուրդների արվեստի պետական թանգարան

Արևելքի ժողովուրդների արվեստի պետական թանգարան, թանգարան Մոսկվայում, հիմնադրվել է 1918 թվականին, որպես Արևելքի արվեստների թանգարան, 1925-1962 թվականներին կոչվել է Արևելյան մշակույթների պետական թանգարան, 1962 թվականից՝ ներկա անունով։ Հավաքածուն կազմված է Արևելքի ժողովուրդների հին և ժամանակակից գեղանկարչության, քանդակագործության, դեկորատիվ-կիրառական արվեստի ավելի քան 30 հազար ցուցանմուշներից (1972)։ Հարուստ է ներկայացված Չինաստանի, Ճապոնիայի, Իրանի, Հնդկաստանի, Ուզբեկստանի, Տաջիկստանի մշակույթը։ Հայկական արվեստը (600 նմուշ) ներկայացված է Հ. Հովնաթանյանի («Դ. Քարաջյանի դիմանկարը») և նրա դպրոցի անհայտ նկարիչների («Թովմաս Օրբելյանի դիմանկարը»), Ս. Ներսիսյանի, Բաշինջաղյան Գևորգի, Մարտիրոս Սարյանի, Հակոբ Կոջոյանի, Արա Սարգսյանի, Անատոլի Ավետյանի և այլոց գեղանկարչական, գրաֆիկական, քանդակագործական աշխատանքներով, ինչպես և հայ ազգային դեկորատիվ-կիրառական արվեստի ցուցանմուշներով։ 2018 թվականի տվյալներով թանգարանի հավաքածուում հաշվվում էր 160 հազարից ավելի ցուցանմուշ։


== Ծանոթագրություններ ==
Տուրտուզ

Տուրտուզ (ֆր.՝ Tourtouse), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Սեն Ժիրոն շրջանի համայնք է։
Համայնքի INSEE կոդ՝ 09313։


== Բնակչություն ==
Համայնքի բնակչությունը 2008 թվականին կազմում էր 160 մարդ։


== Տնտեսություն ==
2007 թվականի տվյալներով 103 աշխատունակ տարիքի մարդկանցից (15-64 տարեկան) 71-ը տնտեսապես ակտիվ էին, 32-ը անգործունակ (ակտիվության ցուցանիշը 68,9 %, 1999 թվականին եղել է՝ 70,3 %)։ 71 աշխատունակ բնակիչներից 60-ը աշխատում էին (34 տղամարդ և 26 կին), անաշխատանք էին 11-ը (5 տղամարդ և 6 կին)։ 32 անգործունակ մարդկանցից 3-ը աշակերտներ կամ ուսանողներ են, 21-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տուրտուզ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-16 
«Տուրտուզ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Սոֆի Ռոբինգ

Սոֆի (Սոֆյա) Ռիբինգ (շվեդերեն՝ Sofie Ribbing, լրիվ անունը՝ Sofie Amalia Ribbing, մարտի 6, 1835(1835-03-06), Adelöv parish, Tranås Municipality, Յոնչյոպինգ, Շվեդիա - դեկտեմբերի 7, 1894(1894-12-07), Օսլո, Նորվեգիա), Դյուսելդորֆյան դպրոցի շվեդ նկարչուհի, մասնագիտացած է եղել դիմանկարների և ժանրային տեսարանների բնագավառում։


== Կենսագրություն ==

Ծնվել է 1835 թվականի մարտի 6-ին Tranås մունիցիպալիտետի Adelöv բնակավայրում, Պիեռ Արվիդ Ռիբինգի (Per Arvid Ribbing) և նրա կնոջ՝ Կարոլինա Ավգուստա Էրենկրոնի (Carolina Augusta Ehrencrona) ընտանիքում։ Նրա հայրը եղել է տեղական շրջանային դատարանի նախագահ (Häradshövding):
Երբ Սոֆին չորս տարեկան էր, ամբողջ ընտանիքը տեղափոխվել է Յոնչյոպինգի մոտ գտնվող Hakarp ծուխը։ 1850 թվականից Սոֆին սովորել է Ազատ արվեստների թագավորական ակադեմիայում, այնուհետև ուսումը շարունակել է Դյուսելդորֆի Գեղարվեստի ակադեմիայում՝ Կառլ Զոնի մոտ, որը հետագայում դարձել է ակադեմիայի նախագահ։ Ավելի ուշ Սոֆյա Ռիբինգը մեկնել է Փարիզ և աշխատել Ժան Բատիստ Տիսիեի ստուդիայում, այնուհետև շարունակել է ուսումը Բրյուսելում՝ նկարիչ և փորագրող Լուի Գալեի մոտ։
1860-ական թվականներին Սոֆի Ռիբինգը ստուդիա է ունեցել Կոպենհագենում։ 1866 թվականին Գալլեի հովանավորությամբ նա առաջին անգամ ցուցադրել է իր աշխատանքները Բրյուսելի սալոնում։ Նույն թվականին նա Ստոկհոլմում հաջողությամբ մասնակցել է արդյունաբերական ցուցահանդեսին։ Ավելի ուշ երկարատև ուղևորություններ է կատարել Լոնդոն, որտեղ ցուցահանդեսներ է անցկացրել 1872 և 1888 թվականներին, ինչպես նաև այցելել է Հաագա։ Որոշ ժամանակ նա անցկացրել է Հռոմում իր ընկերուհու՝ նկարչուհի Ագնես Բյորյեսոնի հետ։
Նկարչի աշխատանքները կարելի է տեսնել Ֆրեդերիկսբորգ ամրոցում, Շվեդիայի ազգային թանգարանում, Գյոտեբորգի գեղարվեստի թանգարանում, ինչպես նաև Նորվեգիայի ազգային պատկերասրահում։
Մահացել է 1894 թվականի դեկտեմբերի 7-ին Օսլոյում Նորվեգիա կատարած այցելության ժամանակ։ Ամուսնացած չի եղել։
2016 թվականին Շվեդիայի ազգային ժառանգության խորհուրդը (Riksantikvarieämbetet) ընտրել է Սոֆի Ռիբբինգի «Տղաները նկարելիս» (1864 թվական) աշխատանքը՝ որպես Europeana 280 փառատոնում Շվեդիան ներկայացնող ստեղծագործություններից մեկը, որը նվիրված է եղել Եվրոպայի ընդհանուր գեղարվեստական ժառանգությանը։


== Ծանոթագրություններ ==


== Գրականություն ==
Carin Österberg, et al., Svenska kvinnor: föregångare, nyskapare, Signum, Lund 1990, 91-87896-03-6
Svenskt konstnärslexikon Part IV Pg.478, Allhems Förlag, Malmö
Svenska konstnärer, Biografisk handbok, Väbo förlag, 1987, pg.436


== Արտաքին հղումներ ==
Sophie Amalia Ribbing (անգլ.)
Nordisk familjebok - Sofia Amalia Ribbing (շվեդ.)
Յուլիուս Ասֆալգ

Յուլիոս Ասֆալգ (գերմ.՝ Julius Aßfalg, նոյեմբերի 6, 1919(1919-11-06), Կիմգաուի Աշաու, Ռոզենհայմ, Վերին Բավարիա, Բավարիա - հունվարի 12, 2001(2001-01-12), Մյունխեն, Գերմանիա), գերմանացի արևելագետ, հայագետ (ԳՖՀ), բանասիրական գիտությունների դոկտոր (1952), Մյունխենի և Թբիլիսիի համալսարանների պատվավոր պրոֆեսոր, Վրաստանի ԳԱ արտասահմանյան անդամ։


== Կենսագրություն ==
Գիմնազիան ավարտելուց հետո սկզբում փիլիսոփայություն և աստվածաբանություն է ուսանել Ֆրեյզինգում և Այխշտատում։ 1946—1952 թվականներին սովորել է Մյունխենի համալսարանում, աշակերտել հայագետներ Վ․ Հագենբերգին և Ա․ Աբեղյանին։ 1961 թվականից՝ Մյունխենի համալսարանի պրիվատ-դոցենտ։ Դասավանդում է քրիստոնյա Արևելքի (նաև հայոց) լեզուներ, գրականություն և պատմություն։ Յուլիոսը զբաղվում է հայկական հնագույն ձեոագրերի քննությամբ (հեղինակակից՝ Յո․ Մոլիտոր, «Հայկական ձեռագրեր», 1962), հայոց լեզվի քերականությամբ, բաոապաշարով (հեղինակակից՝ Պ․ Քրյուգեր, «Քրիստոնյա Արևելքի փոքրիկ բառարան*, 1975), հայկական արձանագրություններով, գրերով։ Հայագիտական հոդվածներով թղթակցում է հայ և օտար պարբերականների, 1961 թվականից հրատարակում է «Օրիենս Քրիստիանուս», («Oriens Christianus») պատմաբանասիրական ամսագիրը։
Երկարատև հետազոտական աշխատանքի րնթացքում Յուլիոս Ասֆալգը ստեղծել է Քահանայության կարգր ("Die Ordriuug des Priestertuitis",1955) աշխատանքը, որը ղպտական եկեղեցու հնագույն ծիսական գրքերից մեկի վերարտագրությունն ու հետազոտությունն է։ Այղ ուսումնասիրությունն իբրև դոկտորական դիսերտացիա պաշտպանելուց (1955 թ.) հետո, նա ձեռնամուխ է լինում հին վրացական մատենագրության մեջ հինկտակարանային մարգարեների գրքերի հնագույն ընդօրինակություն-մատյանների հետազոտությանն ու հրատարակմանը ըստ Երուսաղեմի, Աթոսի և Սինայի հնագույն ձեռագրերի ("Altgeorgische Ubersetzungen der Propheten Amos, Machaeas, Jonas, Sophonias und Zacharias", 1961)։
Յուլիուս Ասֆալգի հեղինակած աշխատանքների մեջ հաստատուն արժեք ունեն Գերմանիայում պահպանվող հայկական (1962), ասորական (1963) և վրացական (1963) միջնադարյան գրչագրերի ձեռագրացուցակներ։
Նրա աշխատանքներից են Կոռնելի Կեկելիձեի «Վրաց եկեղեցական մատենագրության պատմության» թարգմանությունր (1955 թ.), հայկական ծիսական սիմվոլիկային նվիրված ուսումնասիրությունը (Abrip der armenischen Kultsymbolik, in: "Simboli k de s orthodoxen und orientalischen Christentums", Stuttgart, 1962, S. 235-254), «Քրիստոնյա Արևելք» համառոտ հանրագիտական բառարանը ("Kleines Lexikon des Christlichen Orients, Wiesbaden, 1975), ուր Պոլ Կրյուգէյրի հետ համակարգել ու պատասխան է տվել արաբ, ասորի, եթովպ, ղպտի, հայ և վրաց եկեղեցիների պատմության և մշակույթի բազմազան ու բազմաբնույթ խնդիրների։
Յուլիուս Ասֆալգի վաստակր գնահատվել է դեռևս իր կենդանության օրոք 1990 թ., նրա ծննդյան 70-ամյակի կապակցությամբ գիտնականի ընկերներն ու աշակերտներր հրապարակել և նրա տարելիցին են նվիրել Քրիստոնյա Արևելքի լեզուների ու մատենագրությունների ուսումնասիրության խնդիրներին վերաբերող հետազոտությունների մի ժողովածու (Lingua Restituta Orientalis, 1990 թ.): Այստեղ է հրապարակված նաև նրա աշխատությունների մատենագիտությունը։


== Աղբյուրներ ==
Ազատ Բոզոյան «Յուլիուս Ասֆալգ», պատմաբանասիրական հանդես № 1 2001, էջ 290-292


== Ծանոթագրություններ ==
Բազմաղբյուրի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Բազմաղբյուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քերոլայն Քենեդի

Քերոլայն Քենեդի (անգլ.՝ Caroline Bouvier Kennedy, նոյեմբերի 27, 1957(1957-11-27), Նյու Յորք շրջան, Նյու Յորք), ամերիկացի գրող, քաղաքական գործիչ և փաստաբան։ Ջոն և Ժաքլին Քենեդիների դուստրը։


== Կենսագրություն ==

Ծնվել է 1957 թվականին Նյու Յորքում։ Իր անունը նա ստացել է իր հորաքրոջ՝ Քերոլայն լի Բուվիեի պատվին։ Լինելով ԱՄՆ նախագահի դուստրը՝ 1961 թվականի փետրվարից ընտանիքի հետ ապրել Է Սպիտակ տանը։ 1963 թվականի նոյեմբերին, երբ նրա հայրը գնդակահարվեց Դալասում, աղջիկը ընդամենը վեց տարեկան էր։ Ողբերգական իրադարձությունից հետո նրա ընտանիքը հաստատվել է Մանհեթենի Վերին Իսթ Սայդ թաղամասում։ Քենեդին ավարտել է Հարվարդի համալսարանին կից Ռեդքլիֆ քոլեջը և շուտով աշխատանքի է ընդունվել Մետրոպոլիտեն թանգարանում։ 1988 թվականին Կոլումբիայի համալսարանը նրան շնորհվել է իրավաբանական գիտությունների դոկտորի աստիճան։

Հարվարդում ուսանելու տարիներին Քենեդին զբաղվել է լուսանկարչությամբ և նույնիսկ 1976 թվականի Ինսբրուկի օլիմպիական խաղերում աշխատել է որպես ֆոտոթղթակցի օգնական։ Սակայն Քենե0դիի հիմնական գործունեությունը կապված է իրավագիտության, քաղաքականության և բարեգործության հետ։ 1989 թվականին Քենեդին ընտանիքի մյուս անդամների հետ միասին հանդես է եկել որպես «Խիզախության պրոֆիլ» մրցանակի կազմակերպիչ (անգլ.՝ Profile in Courage Award)։ 2002-2004 թվականներին աշխատել է Նյու Յորքում, որպես կրթության դեպարտամենտի ռազմավարական գործընկերության վարչության տնօրեն։ Ներկայումս զբաղեցնում է նաև Ջոն Քենեդիի գրադարանի նախագահի աթոռը։ Քենեդին Էլեն Ալդերմանի հետ միասին քաղաքացիական ազատությունների թեմայով երկու գրքի հեղինակ է դարձել։
2008 թվականին Քենեդին պաշտպանել է Բարաք Օբամայի թեկնածությունը նախագահական ընտրություններում և ակտիվորեն մասնակցել նրա նախընտրական քարոզարշավին։

2013 թվականի ամռանը նշանակվել է Ճապոնիայում ԱՄՆ դեսպան։ Այս նշանակումը քննադատության է արժանացել ԱՄՆ նախագահի թեկնածու Դոնալդ Թրամփի կողմից, որը 2015 թվականի օգոստոսին հայտարարել էր, որ Քենեդին այդ պաշտոնը ստացել է միայն իր կապերի շնորհիվ։


== Անձնական կյանք ==
Նրա կրտսեր եղբայրը՝ Ջոնը, մահացել է 1999 թվականին։ Նրա մյուս եղբայրը՝ Պատրիկը, մահացել է 1963 թվականի օգոստոսի 9-ին վաղաժամ ծնվելուց ընդամենը երկու օր անց։ 1986 թվականին Քերոլայնը ամուսնացել է Էդվին Շլոսբերգի հետ։ Զույգը երեք երեխա ունի։


== Տես նաև ==
Քենեդիների ընտանիքը


== Ծանոթագրություններ ==
Վերանշեհր (այլ գյուղ)

Վերանշեհր, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==